ཡང་སྙན་ཐོ་དེའི་ནང་ཕྱི་ལོ་༢༠༠༩ལོ་ནས་བཟུང་བོད་ནང་གི་བོད་མི་མང་པོས་གཅིག་རྗེས་གཉིས་མཐུད་ཀྱིས་རང་ལུས་མེར་བསྲེགས་བཏང་སྟེ་རྒྱ་ནག་གཞུང་གི་དྲག་གནོན་སྲིད་བྱུས་ལ་ངོ་རྒོལ་བྱས་ཡོད་པ་དང་།ཕྱི་ལོ་༢༠༡༤ལོ་གཅིག་པུར་བོད་མི་༧གྱིས་རང་ལུས་མེར་བསྲེགས་བཏང་ཡོད་པའི་ནང་ནས་མི་༢འདས་གྲོངས་སུ་གྱུར་ཡོད།ཕྱི་ལོ་༢༠༡༡ཟླ་༣ནས་ད་ལྟའི་བར་བརྒྱུད་ལམ་ཁག་ནས་ཤེས་རྟོགས་བྱུང་བ་ལྟར་ན།བོད་མི་ཁྱོན་༡༣༡གིས་རང་ལུས་མེར་བསྲེགས་བཏང་ཡོད་པ་མ་ཟད།རྒྱ་གཞུང་གིས་རང་ལུས་མེར་སྲེག་གཏོང་མཁན་ཚོའི་ཁྱིམ་མི་གཉེན་འབྲེལ་དང་གྲོགས་པོ་ཚོར།རང་ལུས་མེར་སྲེག་གི་དོན་རྐྱེན་ལ་ངན་སྐུལ་དང་ངན་འབྲེལ་བྱས་པ་སོགས་ཀྱི་ཉེས་མིང་བཏགས་སྟེ་ཆེད་དམིགས་ཀྱིས་དཀའ་ངལ་བཟོ་བཞིན་ཡོད་ལུགས་དང་།༸གོང་ས་མཆོག་གི་མདུན་ནས་བཀའ་ཆོས་ཞུ་མཁན་ཚོར་ཏཱ་ལའི་ཕྱོགས་གཏོགས་པ་དང་ཕྱི་རྒྱལ་ཁག་ལ་འབྲེལ་བ་ཡོད་པའི་ཉེས་འཛུགས་འོགལས་བྱེད་པའི་གོ་གནས་མར་ཕབ་པ་དང་གྲོང་སྡེའི་མགོ་ཁྲིད་འོས་འདེམས་ནང་ཞུགས་མི་ཆོག་པ་བཟོས་ཡོད་སྐོར་སོགས་བཀོད་འདུག